מולוקאי

מולוקאי (באנגלית: Molokai בהוואית: Molo.kaʻi) הוא אי וולקני במחוז מאווי שבמדינת איי הוואי. האי, הוא החמישי בגודלו באיי הוואי. וה-27 בגודלו בארצות הברית. האי מולוקאי הוא השני בגודלו במחוז מאווי ומכונה במספר כינויים: ״האי הידידותי״ (Friendly Isle), ״האי הכי הוואי״ (The Most Hawaiian Island), ״ארץ השפע״ (Āina Momona). הוא נחשב כאי של תפילות חזקות ומכונה בשפת הוואי "Moloka'i Pule O'o" שהוא שם מסורתי נוסף לאי. שם זה התבסס על פרסומו כמקום לכמרים וכוהני הדת שהשפעתם הייתה חזקה מאוד על תושבי האי. לפי הגרסאות השונות המופיעות באגדות, יכלו תושבי מולוקאי לגרש בכוח תפילותיהם צבאות זרים שפלשו אליו. תושבי האי הילידיים מאמינים כי התפילות הן הכוח הרוחני שלהם ועל ידי כך הם מגינים ושומרים גם על תרבותם, אורח חייהם ומשאבי הטבע שלהם. במולוקאי קיימת מסורת רבת שנים של מנהיגות, החל מכהני הדת הקדומים ועד לשליטתו של המלך קמהאמאה החמישי. אך ישנה בו גם האמונה הנוצרית הזכורה לטוב ממעשיו של האב דמיאן שהקדיש את חייו לטיפול במצורעים שהוגלו לאי. לתושבי האי לא הייתה שפה כתובה, וההיסטוריה שלהם הועברה בעל פה ממזמורים שעברו מדור לדור. במולוקאי כמו בשאר המחוזות הכפופים למחוז מאווי, המדינה מנהלת את מערכת החינוך, שדות התעופה, הנמלים, בתי החולים, מערכת המשפט, הכבישים הממלכתיים. רוב המיסים שאינם מיסים פדרליים נִגְבִּים תחת מערכת המס הריכוזית ביותר של הוואי. האי הוא אחד מ-7 האיים המאוכלסים (הוואי, מאווי, לנאי, מולוקאי, אואהו, קוואי ונייהאו) באיי הוואי. בשנת 1923, הגיע מספר תושבי האי ל-1,000, שרובם התפרנסו מדיג. מספר תושביו מוערך בכ-8,000 איש, שחציים מתגוררים בעיר קאונאקאקאי (Kaunakakai). במפקד האוכלוסין שהתקיים בשנת 2020, נמנו במזרח האי 4,441 תושבים. קבוצת התושבים האתנית הגדולה ביותר הם ילידי האי המתגוררים במקום דורות רבים, וקבוצת התושבים האתנית השנייה בגודלה באי היא ממוצא פיליפיני. הזדמנויות התעסוקה במולוקאי הן מועטות. כתוצאה מכך, אחוז האבטלה באי הוא גבוה לעומת איים אחרים, אולם בספטמבר 2023 ירד אחוז האבטלה והגיע ל-1.2 לעומת 1.5 שהיה באוגוסט 2023. תושבי האי עובדים במשרדי הממשלה, בבתי הספר הממשלתיים, בעסקים קטנים וכו׳. יתרה מכך, קיימים גם שני מעסיקים גדולים: Coffees of Hawaii וחברת זרעי התירס של מונסנטו (Monsanto corn seed). מעסיק גדול נוסף שפעל והפסיק את פעילותו הוא Molokai Ranch, אשר פיטר בשנת 2008, כ-120 עובדים שהיוו כ-15% אחוז מכוח העבודה באי. בדרום האי מתגוררות משפחות במשך דורות רבים המתמודדים עם אתגרים רבים העומדים בפניהם. הם משמרים את התרבות, השפה, והמסורות הייחודיות של הוואי, אך סובלים מבעיות כלכליות קשות. שעורי האבטלה הגבוהים נובעים מהזדמנויות עבודה מוגבלות כאשר מרבית המשרות הקיימות קשורות לחקלאות ולחברות חיצוניות המנהלות מטעים באי. הפרח המסמל את האי הוא Pua Kukui, עץ הנרות, שצבע הפריחה שלו הוא לבן. פרי העץ שימש לעשיית נרות על ידי מתיישבי מולוקאי הקדומים. הצבע הרשמי של האי - ירוק. בשנת 2018 נערך תיקון לתוכנית הקהילתית של האי, בציות לאמנה המתוקנת של מחוז מאווי משנת 1983. האי מולוקאי הוגדר על ידי שירותי הבריאות הציבורי של ארצות הברית כאזור שאין בו טיפול רפואי. הוא מדורג כאחד המקומות הנמוכים ביותר מבחינה בריאותית, וכ-7% מתושביו אינם מבוטחים בביטוח בריאות. הגורמים למצב זה הוא עוני התושבים, בידוד גאוגרפי ועלות גבוהה של נסיעות מחוץ לאי. באי קיים ארגון רפואי, שהוא היחיד המוסמך על ידי שלטון הבריאות הפדרלי (Fedrally Qualfied Healthe Center - FQHC)להעניק טיפול רפואי - ארגון הבריאות מולוקאי אוהנה [Molokai Ohana Health Care Inc. (MOHC)]. בשנת 2008 פותחה באי תוכנית קהילתית בשם Ke 'Ano Ola. (KAO) לאורח חיים בריא הנמשכת 12 שבועות. השם הוצע על ידי יועץ, המומחה בשפה ההוואית והוא משקף את מהות התוכנית - אורח חיים בריא. מטרת התוכנית הייתה להפחית את הסיכון למחלות כרוניות באמצעות חינוך בריאותי תוך שימת דגש על ירידה במשקל, פעילות גופנית, והפחתת גורמי סיכון ועל ידי כך לשמש מודל חיקוי חיובי שישולבו עם מעורבות בקהילה, ותמיכה חברתית וקבוצתית. תייר המבקש לשלוח מזכרת מוזרה ממולוקאי, יכול להיכנס לסניף הדואר Hoolehua, ולשלוח קוקוס ממולוקאי. סניף הדואר הזה תמיד שומר אגוזי קוקוס. תוכנית Post-a-Nut משלוח הקוקוסים משכה את תשומת ליבם של מבקרים רבים באי, והיום נשלחים כ-3000 אגוזי קוקוס בשנה. ראשוני המתיישבים במולוקאי הגיעו מאיי מרקיז והתיישבו באי, בסביבות 650 לספירה, בעמק הלאווה (Halawa Valley), הנמצא בצד המזרחי של הכביש הראשי החוצה את האי. הם התיישבו במקום מכיוון שהאדמה בו פורייה, מתאימה לחקלאות ויש בה שפע של מים הזורמים מההרים. מאוחר יותר, בשנת 700 לספירה הגיעו לאי בסירות קאנו כפולות מהגרים חדשים מטהיטי ומאזורים אחרים בדרום האוקיינוס השקט אשר תרמו לגידול האוכלוסייה. למרות הגידול באוכלוסייה הצליחו התושבים לשמור על שקט ואנונימיות שנים רבות היות שתושבי האיים השכנים, אוהאו ומאווי לא קיימו איתם קשרי מסחר. במאה ה-18, סבלו תושבי האי מסכסוכים פנימיים בשל השליטה על שטחי הדיג הפוריים. הואיל וכך, נקראו מנהיגי האיים הסמוכים לסייע ביישוב הקונפליקטים הללו וכתוצאה מכך, עברה השליטה על האי לשליטת מנהיג האי אוהאו. בשנת 1795 כבש המלך קמהאמהה הראשון האי אוהאו מידי מנהיג האי, ואיחד את איי הוואי וביניהם גם האי מולוקאי. בשנת 1786, 9 שנים לפני שכבש המלך קמהאמהה הראשון את האי אוהאו ואיחד את איי הוואי, דרכה כף רגלם של האירופאים לראשונה באי מולוקאי, קפטן ג׳ורג׳ דיקסון (Captain George Dixon) הגיע לאי ובעקבותיו הגיעו מסיונרים נוצרים נוספים, ביניהם הכומר הרווי רקספורד היצ'קוק (Rev. Harvey Rexford Hitchcock) שהגיע בשנת 1832 והתיישב בקאלואאה (Kaluaaha). בשנת 1933 בנו המסיונרים את בניין הכנסייה הקבוע הראשון בחלק המזרחי של האי. קירות הכנסייה עדיין עומדים על תילם וקיימת כוונה מצד הקהילה במקום לשפצה. במאה ה-19, שלט על איי הוואי המלך קמהאמאה החמישי, אשר הקים במולוקאי בית נופש על חוף קאונאקאקאי, חווה שגידל בה בקר, כבשים ואף צבאים והורה על נטיעת מטעי קוקוס. ״החווה נקראה חוות הוד מלכותו״. במחצית השנייה של המאה ה-19 (1866), הופעלה מדיניות מועצת הבריאות של איי הוואי שהורתה להגלות תושבים חולי צרעת (מחלת הנסן) מכל איי הוואיי למולוקאי, במטרה להפריד בינם לבין התושבים הבריאים, הפרדה שלא הטיבה עם החולים. האזור אליו הוגלו החולים היה אזור צוקי קאלאופאפה, שנבחר מאחר שהוא אזור של צוקים גבוהים ובלתי נגישים יחסית לשאר האזורים באי. בשנת 1940 נבנתה תחנת משמר חופים ב-Ilio Point, ובשנת 1948 נסלל כביש שקישר את Maunaloa עם שאר האי. בשנת 1897 הקימה קבוצת אנשי עסקים חווה במולוקאי, שנקראת Molokai Ranch, Ltd. הקבוצה רכשה 70,000 אקר (283,280.2 דונם) בעיקר בחצי המערבי של האי ובנוסף חכרה 30,000 אקר (121,405.8 דונם) אדמות ממשלתיות. החווה משתרעת על 53,000 אקר (214,483.58 דונם). החווה פעלה למעלה מ-100 שנים ומילאה תפקיד מרכזי בהתפתחות הכלכלה באי שהתבססה על חקלאות ופיתוח משאבי המים. בתחילה גידלו בחווה בקר ואחר כך עברו למיזמי גידולים חקלאיים אחרים כמו גידול כבשים, אננס תעשיית דבש ועוד. בשנת 2008 הפסיקה החווה את פעילותה לחלוטין לאחר שפוטרו 120 עובדיה ולאחר שעברה גלגולים רבים במשך השנים הללו. בשנת 2005, נרכשה Molokai Ranch על ידי חברת ההשקעות של הונג קונג Guoco Group שמקורה במלזיה. חברת האם של החווה Molokai Properties Limited, שמה לה למטרה לפתח חלק מהאדמות בפינה הדרום מערבית של האי ולבנות כ-200 בתי יוקרה לאורך קו החוף של לאו פוינט (La’au Point). אך פעילות הפיתוח הופסקה מאחר שהתוכניות לבניית הבתים נתקלו בהתנגדות עזה מצד האוכלוסייה המקומית. החל משנת 2017, עומד שטח החווה למכירה והמחיר הנדרש עבורו הוא 260,000,000 דולר. הקונה שיקנה את החווה יקבל 55,000 אקר עם תשתית של קווי מים, כבישים ודיור השווה לכשליש משטח האי. אולם קהילת האי מבקשת להימנע מקניית החווה על ידי גורם חיצוני, כמו מארק צוקרברג שרכש כ-1,500 אקר בקוואי. בחודש מאי 2023, גילו תושבי האי כי הגישה לכביש היחיד המוביל לחוף Kawakiu הנמצא בנכס השייך לחוות מולוקאי, חסומה על ידי שער. והחלו להפגין כדי לקבל חזרה את זכויות הגישה שלהם לחוף. הפעילים המקומיים וארגונים ללא מטרות רווח ניסו לרכוש בחזרה את הקרקע, אך כל הניסיונות לא צלחו. לאחר מחאה של חברי הקהילה במקום שנקטו בצעדים נפתח השער בהצהרת ראש העיר אלמר קרוואלו (Elmer Carvalho) ובהבטחה שהשער לא ייסגר שוב לעולם. לדברי בעלי הנכס השער נסגר כדי לעצור את הכניסה הבלתי חוקית של אנשים שהפרו את החוק ללא הרף על ידי ציד וסיכון הציבור באזור. אך התושבים המקומיים סירבו לקבל את הנימוק בטענה, ששנים גדלו במקום והיו מגיעים לחוף או לציד ועברו בשביל המוביל אליו. אלמר קוננט (Elmer Conant) היה מנהל חווה גדולה ששלטה על רוב השטחים החקלאיים באי. הוא נרצח ביוני 1923, כתוצאה מפיצוץ שאירע במכוניתו ורסיס פלדה חדר לליבו וגרם למותו. הרצח תוכנן בקפידה ולא היו לו עדים. קוננט נרצח בשל התנגדות מקומית של הילידים תושבי מולוקאי הוותיקים, שהתנגדו לגל השינויים החברתיים והכלכליים שהטילו עליהם השליטים בניהם של המסיונרים שהגיעו מאירופה. המרדף אחרי החשוד ברצח, והעמדה לדין של אדם יליד הוואי שהרשויות המקומיות האמינו שהוא הרוצח, גילו למעשה את הפנים האמיתיות של האליטות הטריטוריאליות, שהפעילו את כוחם על ילידי המקום ועל אורח החיים בכפר. הילידים התעמתו עם הכוחות הקולוניאלים ועזרו לעצב את ההיסטוריה של האי. רוב שטחי האי היו בבעלות משפחה לבנה והעיתונות המקומית הניחה כי התוקפים היו מקומיים. הרצח הקנה ונתן להיסטוריונים את נקודת המבט לגבי האליטה ששלטה על הקהילה הכפרית הילידית שחיה באי, קהילה שהייתה רחוקה ממרכז החיים העירוני בהונולולו. כמו גם, הוא סיפק זווית ראייה על התושבים הילידים ועל החיים הכפריים באזור כאשר השליטים הם האוכלוסייה הלבנה, בניהם של המסיונרים שהגיעו מאירופה. קיימות מספר גרסאות ואגדות על האי מולוקאי: אגדה אחת מספרת, כי כאשר התיישבו תושבי טהיטי באי, אחד מתושבי האי היה קופו (Kupu) והוא שימש כמנהיג מזרח מולוקאי. אך שלטונו לא האריך ימים, הואיל ושטף של מים חזק שזרם מההרים הציף את הממלכה, הרס את ביתו ואת חיי בני משפחתו. קיימת אגדה על האלה לקה (Laka), שהיא אלת ריקוד ההולה. הריקוד נולד בקאאנה (Ka’ana) שהוא מקום קדוש. כאשר מתה האלה, הוסתרו עצמותיה מתחת לגבעה פואו נאנה (Pu’u Nana) והריקוד המשיך להתפתח והופץ בכל איי הוואי. בכל שנה, מתקיים בחודש מאי פסטיבל הולדת ריקוד ההולה, המכונה Ka Hula Piko. הפסטיבל כולל מוזיקה, ריקודים ואוכל הוואי מסורתי. אגדה נוספת מספרת כי מולוקאי היה ילד קטן ושביר, שאינו דומה ליבשת גדולה. הוא נולד לאלה הינה, אלת הירח ואורגת עננים, ולאב וואקיה, אל השמיים. לפי האגדה, משאבי האי הם סופיים ולכן יש לטפל בהם כל הזמן, כפי שמטפלים בילד קטן ושביר. כך שאם תושבי האי רוצים להתחזק, להיות בריאים ולשגשג עליהם לטפל ולטפח את האי כפי שהם דואגים ומטפחים את בני משפחתם. מולוקאי הוא אי המפורסם בזכות חוכמתם וכוחם של מנהיגי הדת שלו. בסביבות שנת 1500, התגורר במולוקאי נביא בשם לניקולה (Lanikaula), שהיה ידוע ומוכר לאנשים רבים בזכות חוכמתו הרבה, ועולי רגל רבים היו נוהגים להגיע אליו מכל האיים על מנת להתייעץ איתו. לניקולה ממשיך להיות מכובד בחוות Puu Hoku הממוקמת במזרח האי, והתושבים מאמינים שהוא קבור בסבך של עצי אגוזי kukui. במאה ה-16 צמחו לפתע באי על רכס מאונאלואה (Maunaloa) הנמצא במערב האי, עצים רעילים. תושבי מולוקאי חששו מאוד מרעל העצים. תושב בשם קנייאקמה (Kaneiakama) שמע להוראת אחד האלים, אשר דרש להקריב לעצים הרעילים מנחה. אגדה זו באה לחזק את כבודם של הכהנים במולוקאי. קיימת סברה/השערה כי האי היה מוגן ממלחמות בזכות היוקרה הדתית שלו ובזכות הבריתות שמנהיגיו כרתו. מולוקאי הוא חלק מקבוצת האיים של הוואי הנמצא באוקיינוס השקט. בצפון-מזרח האי, שוכן האי אואהו המרוחק ממנו 40.23 ק"מ (25 מייל). בין שני האיים מפרידה תעלת קאיווי (Kaʻiwi Channel) הרחבה, בדרום-מזרח שוכן האי מאווי במרחק של 13.67 ק"מ (8.5 מייל) ומפרידה ביניהם תעלת פאילולו (Pailolo Channel), בדרום-מערב - האי לנאי (Lānaʻi) ומפרידה ביניהם תעלת קאלואי (Kalohi Channel). שטח האי 656 ק"מ מרובע (261 מייל רבוע), אורכו 61 ק"מ (38 מייל), רוחבו בנקודה הרחבה ביותר 16 ק"מ (10 מייל) והוא מורכב משני חלקים: מערבי ומזרחי, כאשר רכס הרים בגובה 120 מ׳ (400 רגל) מקשר ביניהם. האי נוצר כתוצאה מפעילות געשית שהתחוללה בים לפני כמיליון וחצי שנים והוא כולל שני הרי געש וולקניים גדולים אשר התרוממו מתוך הים: קמאקו במזרח, ומאונהלואה במערב. מאוחר יותר הופיעה קלדרה שלישית ויצרה את חצי האי מקנאלו בצידו הצפוני של האי. מערב האי. אזור מאונהלואה (Maunaloa) נמוך ויבש יחסית. הר פו נאנא (Puu Nana) הוא הגבוה ביותר ומגיע לגובה של 421 מ׳ (1,380 רגל). הר הגעש בצד זה של האי מאפשר לרוחות הסחר לעבור ללא הפרעה ולכן כמות המשקעים השנתית בו נמוכה. מזרח האי. רכס הרי קמאקו גבוה וגשום, שיא גובהו מגיע ל-1,512 מ׳ (4,961 רגל). הרכס מורכב מלבה בזלתית ומכוסה ברובד דק של אבן אנדסיט (סוג של אבן וולקנית). הר הגעש המזרחי הוא שריד הר הגעש המקורי, אשר התפתח לאורך בקע של מַגְמָה. חציו הצפוני של ההר נחתך על ידי צוק בגובה של יותר מ-1 ק״מ, שנוצר כתוצאה ממפולת פסולת אדירה של Wailau שהתפשטה לאורך יותר מ-100 ק"מ לכיוון צפון, וגרם לשרידי צוקים הנחשבים בין צוקי הים הגבוהים בעולם ומהווים עדות לעבר הגיאולגי של האזור. במזרח האי, רכס ההרים הגבוה משמש כמחסום לרוחות הסחר ולכן כמות הגשמים היא גדולה יותר , מה שמזין חמישה נחלים מרכזיים שנרצו עמוק בצפון. חצי האי קאלאופאפה (Kalaupapa) התפתח על החוף הצפוני של מולוקאי על ידי הופעת קלדרה שיצרה את חצי האי מקנאלו בצד הצפוני. תוצרי התפרצות הלבה הצעירים שיצרו את קאלאופאפה הם למעשה הר געש מגן הנמצא בשטח הפארק הלאומי ההיסטורי קאלאופאפה. במשך הזמן, נשחק הצד הצפוני, גלש לים, והותיר מאחוריו את צוקי הים האנכיים המרכיבים את רוב החוף הצפוני. הצוקים מגיעים לגובה של 1,097.28 מ׳ (3,600 רגל), וחוצים אותו עמקים רבים. אחד מהם הוא עמוק וירוק, אורכו 2.8 ק"מ ואדמתו מתאימה היטב לחקלאות. מרכז האי משמש כמרכז החיים המקומיים במולוקאי, ועוסקים בו בחקלאות. בין המוצרים החקלאיים הבולטים ניתן למצוא אגוזי מקדמיה, כמו גם ומטע של קפה שנמצא בקואלפו אזור הסמוך למרכז האי. במולוקאי נמצאים שני המפלים הגבוהים ביותר בארצות הברית: מפל אולואופנה (Olo'upena Falls) שגובהו מגיע ל־900 מטר (2,953 רגל). זרמי המפל יורדים בזרם מדורג דק מעל אחד מצוקי חוף הים הגבוהים בעולם, והוא נגיש רק דרך האוויר או הים. המועד הטוב ביותר לצפות במפל הוא בעונה הגשומה (נובמבר עד מרץ). המפל נמצא בדרוג גובה המפלים בעולם במקום הרביעי. המפל השני הוא Pu'uka'oku הנופל מגובה של 840.03 מטר (2,756 רגל). מפל זה נובע מתוך צוקי Haloku. גם למפל הזה אין שביל גישה והוא נגיש רק דרך הים או האוויר. שני המפלים נמצאים בחוף הצפוני של מולוקאי. והם צונחים על פני הצוק בצורה אנכית ישירות אל הים. מזג האוויר באי הוא טוב, כאשר הטמפרטורה לאורך כל ימות השנה נעה בסביבות 27.5 מעלות צלזיוס, ולעיתים רחוקות הן עולות או יורדות ב-7-6 מעלות. Temperature העונה בה מופיעים ההוריקנים במולוקאי ובשאר איי הוואי נמשכת בין 1 ביוני ל-30 בנובמבר כל שנה. למרות שאין תיעוד של הוריקן שפגע ישירות באי, החזאים מזהירים שיש לקחת זאת בחשבון ולבצע הכנות מתאימות כדי למזער נזקים אפשריים בעתיד. מדובר בתקופה קריטית שיש להערך לקראתה מראש: לחזק את המבנים והבתים, לתקן גגות, לבדוק מרזבים. הוריקן לינדה, למשל, באוגוסט 2021, אמנם לא פגע ישירות במולוקאי אך שרידיו גרמו לגשמים כבדים. הסופה הטרופית אוליביה עברה מעל מערב מאווי ולנאווי בשנת 2018, ושוליה גרמו לשטפונות בזק במולוקאי. האי מולוקאי עבר שינויים חקלאיים משמעותיים לאורך השנים. במאה ה-18 נכרתו יערות בוגרים של עץ הסנדל (sandal wood) כדי לפנות שטחים לחקלאות, בעיקר לגידול אננס ומטעי סוכר. אולם בשנת 2000, גידולים אלו כבר לא היו כדאיים כלכלית,לכן הופסק גידולם. כיום, מולוקאי מייצא יבולים מגוונים כמו זרעי תירס, מלפפונים, טארו יבש, פפאיה אורגנית, חצילים, קפה ובקר. משרד החקלאות בהוואי מציין כי חלק מהמזון נצרך על ידי תושבי האי, אך בעונות שפע מייצאים אותם בשל השוק המקומי המצומצם. מחקר שנערך על ידי משרד החקלאות בהוואי [Hawaii Dept. of Agriculture (DOA)] הראה שינויים משמעותיים בקרקע החקלאית במולוקאי, במהלך 35 השנים האחרונות כאשר רוב החקלאות מתמקדת באזור הוולהואה. לפי הדוח, חברות זרעים חוכרות שטחים מחוות מולוקאי לצורך גידולים מגוונים. לפני שנת 1980, תושבים רבים חכרו את האדמות לגידול אננס, ובהמשך עברו לגידולים כמו בטטה, טארו, ירקות, אגוז מקדמיה, בננות ופפאיה. לפי המחקר, יצוא האי מתבסס על יבולים כמו זרעי תירס, מלפפונים, טארו יבש, קפה, בקר, פפאיה אורגנית, חצילים וירקות אחרים. שטחי המרעה במולוקאי מהווים 91% מהשטח החקלאי. במקביל, קיימת יוזמה חקלאית של מדינת הוואי, המפעילה פארקים חקלאיים באיי הוואי השונים, בהם גם במולוקאי. היוזמה היא באחריות מחלקת החקלאות של המדינה. מטרת הקמת הפארקים היא לעודד חקלאים קטנים לפתח ולתחזק פעילויות חקלאיות ולשם כך הוקצו במיוחד קרקעות. שטחי הקרקע מחולקים למגרשים העומדים לרשות החקלאים הקטנים אשר חוכרים אותם בעלות סבירה לטווח ארוך. הפארק החקלאי באי משתרע על שטח של 753 אקר (3047.84 דונם) ומחולק ל-22 מגרשים שכל אחד מהם הוא פחות מ-20 אקר (80.94 דונם). המגרשים מספקים לחקלאים קטנים שטח במחיר נוח כדי לעודד חקלאות מקומית מגוונת כולל חקלאות ימית. התושבים באי עסקו בעיקר בדיג וחקלאות, ענפים שתרמו לשימור המורשת התרבותית שלהם. כולל בריכות הדגים ההוואיות ההיסטוריות ששימשו לחקלאות ימית במאה ה-13. באי נבנו לאורך החוף הדרומי למעלה מ-60 בריכות דגים, רוב הבריכות כבר לא קיימות אבל חלקן שוחזרו והן משמשות את התושבים לחקלאות ימית. בשנת 1898 התאגדו צ'ארלס מונטגיו קוק ו-5 שותפים עסקיים, והשתלטו על 100,000 אקר (404.69 דונם) בשטחו של האי מולוקאי. צ'ארלס מונטגיו היה בנו של מסיונר שהגיע מניו אינגלנד. הקבוצה התאגדה לחברת הסוכר האמריקאית והחלה בתכנון מטע סוכר חדש במטרה לכסות את יותר משטח מחצית האי. הם חפרו בארות, הניחו מסילה לקו רכבת להובלת הסוכר במישור המרכזי של Hoolehua לנמל חדש ב-Kaunakakai, שהיה בחוף הדרומי של האי. אך תכולת בארות החוף התבררה כרעילה, ולא היה כל מקור מים מתוקים אחר, הצמחים נבלו, והופסק גידול הסוכר באזור. בין השנים 1985-1923, הושכרו שטחים ששייכים לחוות מולוקאי לחברות ליבי (Libby) ודל מונטה (Del Monte) לגידול אננס שהיה בתקופה זו אחד הענפים המרכזיים בכלכלת מולוקאי. האי מולוקאי הוא האי היקר ביותר לגידול אננס לשימורים ולכן הוחלט על ידי חברת Dole, לסגור את חוות Maunaloa בית החרושת לשימורי אננס בשנת 1975. שלושה חודשים אחר כך הודיעה על כך חברת דל מונטה שהיא סוגרת את החווה בקאולאפואה (Molokai plantation at Kualapuu) בסוף שנת 1975. כתוצאה מכישלון גידול מטעי הסוכר, התארגנה החברה והפכה את החווה לגידול בקר. ובמשך כמאה שנים פעלה החווה, כאשר בימיה הראשונים התמקדה בגידול בקר. במשך השנים נוספו לחווה גם ענפים אחרים שכללו גידול כבשים, ייצור דבש, מחלבה קטנה ודגנים שונים. ברוב האיים בהוואי נבנו אתרי נופש מודרנים, אולם מולוקאי עדיין נשאר ברובו בלתי נגוע בתרבות המודרנית. באי אין רמזורים, או קוטג׳ים על חוף הים כפי שניתן למצוא באיים אחרים כמו אוהאו, האי הגדול, קאווי. והמבקרים באי יכולים לבלות את חופשתם הרגועה באתר נופש בודד או באחד מחמישה מתחמי הדירות הקיימים באי. לאי מגיעים פחות מ-1000 מטיילים ביום. והוא ידוע בעיקר בכך שהוא מציע חוויה תרבותית הוואית או אתרי טבע בתוליים. נמל התעופה של מולוקאי (MKK), משרת את התושבים והמבקרים באי, ידוע בשם Hoolehua. נמל התעופה משתרע על 288 אקר, וממוקם במישור המרכזי של האי. בשדה שני מסלולים. מתחם מסוף הנוסעים ומתקני התעופה הכלליים נמצאים סמוך למסלול הראשי, וגישת כלי הרכב לשני המסלולים היא באפשרות שני כבישי גישה נפרדים שכל אחד מהם מתחבר עם שדרת קאונללה (Keonelele Avenue). שדה התעופה הוא בבעלות ומופעל על ידי מדינת הוואי, ובאחריות מחלקת שדות התעופה של משרד התחבורה. כדי להגיע לאי יש לטוס מהונולולו או ממאווי הואיל ואין טיסות ישירות מחוץ להוואי. שתי חברות התעופה המקשרות את מולוקאי הן:Hawaiian Airlines ו- Mokulele Airlines, והן מגיעות לאי ממאווי, הונולולו והאי הגדול. במולוקאי לא קיימת תחבורה ציבורית, לכן יש לשכור מונית או רכב. שתי חברות שירות מוניות פועלות במולוקאי: Hale Mai Taxi ו־Midnight Taxi. הכביש המהיר במולוקאי מתחיל ב־Kaunakakai ומספרו 460, וממשיך ומסתיים ב־east at Halawa כאשר המספר הופך לכביש מס׳ 450. כביש מהיר 470 מסתעף מאמצע כביש מהיר 460. באי שפע של אתרים היסטוריים שתחילתם בשנת 1500 לערך. לאי חופים רבים ויפים אך לא בכולם ניתן לשחות או לעשות שנורקלינג ולרבים מהם קשה להגיע. מעט מאוד חופים יש מתקני שירותים ובשני חופים ניתן ואפשר לשתות מים. בחופים המותרים קיימות אזהרות שחייבים להישמע אליהם. באי קיימות שפע של פעילויות מים. ניתן לעשות שנורקלים באחת מהשוניות לאורך האי, לצפות בלווייתנים, שיט קייקים או חתירה לאורך החופים החוליים הלבנים של חוף פאפוהאקו. שוניות האלמוגים במולוקאי משתרעות לאורך 28 מייל בחוף הדרומי של האי. ניתן לראות את צבי הים הירוקים וכן את הלוויתן הלבן. במערב האי קיימים ארבעה חופים שניתן להגיע אליהם בקלות. Kapukahehu Beach – aka Dixie Maru Beach. החוף בצורת סהר, בטוח לשחייה אולם בחורף מסוכן לגלישה. אין מתקני חוף. כדי להגיע אליו יש לעקוב אחרי הכביש Kaluakoi, ולנסוע עד לכביש Pohakuloa, אזי יש לפנות לכיוון האוקיינוס על כביש makai, להמשיך בכביש Pohakuloa עד שהוא מסתיים בדרך ללא מוצא. משם יש כביש גישה לחוף. החנייה נמצאת כ-100 יארד מכביש הגישה. Papohaku Beach. אחד מחופי הים הארוכים בהוואי עם חולות לבנים, כאשר מגיעים אליו לא רואים נפש חיה. אסור לשחות בחוף אלא אם ידוע בוודאות שבאותו היום הים רגוע לחלוטין. בחוף יש שירותים, מים מתוקים ומקלחות. בכדי להגיע לחוף יש לנסוע על כביש Kaluakoi לכיוון פארק חוף Papohaku, לאחר מכן יש שביל המוביל לחוף הים. זהו אחד הפארקים המאפשרים לינת לילה בפארק אך יש לקבל אישור לכך מהרשויות. פארק עמק האלאווה (Halawa Valley). העמק נמצא בקצה המזרחי של האי. קיים בו יישוב עתיק ואותנטי. המקדשים שבעמק הופכים את המקום לאטרקציה תיירותית למתעניינים בהיסטוריה ובתרבות הוואי. בנוסף קיימים בעמק מפלים רבים וצמחייה שופעת. בפארק ניתן לראות את הנופים המרהיבים של הצוקים ושני מפלי המים הגדולים. הפארק נחשב כאחד הפארקים הפופולריים באי. השמורה הוקמה בשנת 1912, במטרה להגן ולתחזק באופן קבוע את היערות ולהבטיח המשך זרימה סדירה של נחלים. השמורה פרושה במזרח האי, ומרכיבים אותה מספר אזורים לא רציפים שכוללים 11,500 אקר של קרקע ציבורית. חלקיה המערביים של השמורה יבשים ונגישים בדרך כלל ואילו חלקיה המזרחיים רטובים, הרריים ומכילים מערכות אקולוגיות מקומיות. בחלקים המערביים של השמורה גדלים מספר מטעי עצים אקזוטיים. חורשת קוקוס הוואית עתיקה. החורשה נשתלה בשנות ה-60 של המאה ה-19 בתקופת שלטונו של המלך קמהאמהאה החמישי. בחורשה גדלים מאות עצי דקל קוקוס. והיא מהווה את אחד מציוני הדרך הטבעיים המוכרים ביותר באי מולוקאי. פארק צוקי קלאופאפה (Kalaupapa National Historical Park) נמצא בקצה הצפוני של מולוקאי, הוא פארק היסטורי. לפי חוק מדינת הוואי כל המבקרים בפארק חייבים באישור מיוחד לפני הכניסה לפארק. צוות הפארק עובד בשיתוף פעולה עם צוות מחלקת הבריאות של מדינת הוואי כדי לקבל מספר מבקרים קטן בפארק. בשנת 1980 הוקם הפארק על מנת לשמר את הזיכרון והחוויות של האנשים המצורעים שנשלחו למקום בכפייה. משימת צוות הפארק היא להבטיח כי המטופלים שהם תושבי המקום קלאאופאפה יוכלו לחיות את חייהם בשלווה, ולכן מספר המבקרים בפארק הוא קטן. הפארק תומך בחינוך בנוגע למחלת הנסן שהייתה במשך מאות שנים אפופה פחד ובורות. קיימים מספר איסורים כדי לבקר בפארק: מבקרים מתחת לגיל 16 - אסור עליהם הביקור בפארק; אין מתקנים רפואיים בפארק וכל מקרה רפואי דחוף יכול להימשך שעות ועשויים לדרוש טיסה במסוק לאוהאו או למאווי; אין אפשרות לקנות מצרכים לאוכל, המבקרים חייבים להביא אוכל שלהם ולקחת עימם את האשפה בחזרה; צילום תושבים אסור בתכלית האיסור אלא אם מקבלים את רשותם בכתב; השביל לפארק הוא תלול מאוד ותובעני מבחינה פיזית, לפיכך לפני הביקור בפארק יש לשקול את רמת הכושר הגופני לפני תחילת הטיול; הלינה מותרת רק לאורחים של התושבים הגרים ביישוב. הפארק מהווה את אחד המקומות היפים ביותר במולוקאי, הואיל והוא מוקף במים הכחולים של האוקיינוס השקט. רבים מילידי איי הוואי היו חולים במחלת הצרעת הידועה גם בשם מחלת הנסן, כאשר בתקופה זו לא הייתה תרופה למחלה. לפיכך, בשנת 1865, העבירה הממשלה באיי הוואי, שהייתה תחת תחת השליטה Lota Kapuâiwa את החוק למניעת התפשטות מחלת הצרעת. חוק זה נתן סמכות למועצת הבריאות לחפש שטח אדמה שישמש כמקום הסגר לחולים. השטח המבוקש נמצא בחצי האי Makanalua, הנקרא כיום קלאופאפה, בקצה הצפון מזרחי של מולוקאי. בשנת 1866, נאלצו החולים הראשונים לעבור לגור בחצי האי קלאופאפה, על מנת למנוע את התפשטות המחלה, והתושבים החולים החדשים שהתיישבו במקום, היגלו את התושבים המקוריים. המקום שימש כמקום סגור ומבודד לחולי הצרעת בשנות ה-40 של המאה ה-20 התגלתה תרופה למחלה, ובשנת 1969 בוטל חוק הבידוד. בשנת 1898 הגיע מספר המצורעים במקום ל-5,000 איש, כאשר 98% מהם הם ילידי הוואי. חולי הצרעת במקום נאלצו להתמודד עם מחסור במזון, מים, מחסה, רפואה ועוד, אך המשפחות ליוו אותם ועזרו להם וכך נוצרה קהילה חדשה במקום. גבולות ההסגר היו חדירים למדי, ולא הוכחה היעילות שבהסגר על המחלה. בשנת 1973, עזב האב הבלגי דמיאן דווסטר (Father Damien de Veuster) את ארץ הולדתו ועבר לטפל בתושבים החולים במולוקאי. אולם לאחר 16 שנים של טיפול בחולים נדבק גם הוא במחלה ונפטר. הוא נקבר בכנסייה הרומית קתולית ההיסטורית של סנט פילומנה (St. Philomena Roman Catholic Church) בקלאופאפה. ובשנת 2009, הוכרז כקדוש על מסירותו בטיפול בחולי מחלת הנסן. בשנת 1988, מספר חודשים לפני מותו הגיעה לקלאופאפה האם מריאן קופ, Mother) Marianne Cope) שעמדה בראש המסדר הדתי שלה, והייתה מנהלת בבית החולים סנט ג'וזף בניו יורק (St. Joseph's Hospital) היא פיקחה על מספר בתי חולים ובתי טיפול בהוואי. לבקשת האב דמיאן, היא ואחיותיה הפרנציסקניות התנדבו לחיות בקהילה הגולה, והפעילו שם את בית הבנים (Boys' Home) שהוא הקים וכן את בית הבישוף לבנות. האם מריאן קופ נפטרה בשנת 1918 ונקברה בשטח בית הבישוף, בשנת 2005, הועברו עצמותיה לעיר סירקיוז (Syracuse) שבמדינת ניו יורק. בשנת 2012 הוכרזה כקדושה. נכון לאפריל 2024, מתגוררים במקום 8 חולי צרעת שנרפאו. מולוקאי, אלן ברנרט, רומן, 2024 סיפורו של ג׳ק לונדון על קולאו Koolau, שהיה מצורע ונאלץ לעבור למושבת המצורעים. Sandalwood מדיה וקבצים בנושא מולוקאי בוויקישיתוף מולוקאי, באתר אנציקלופדיה בריטניקה (באנגלית) מילון שפת הוואי הסיפור על האב דמיאן (1999) https://www.youtube.com/watch?v=AweoZYsiCu4&ab_channel=EncourageTV עזרו לנו להציל את שוניות האלמוגים Hawaiian Dictionaries, wehewehe.org Harold T. Stearns & Gordon A. Macdonald, Geology and Ground-water Resources of the Island of Molokai, Hawaii, Honolulu, Hawaii: Printed in the Territory of Hawaii, United State of America, April 1947, עמ' 1 Country of Maui, Introduction, Country Profile (עמ' 35-33), https://dbedt.hawaii.gov/economic?s=Molokai+geography&type=usa, ‏2015 (באנגלית) Da Kine Admin, Molokai History, Molokai Hawaii Visitor Guide (באנגלית אמריקאית) Legends of Moloka'i, moloka'i org, Moloka'i Community Service Council, ‏2007 (באנגלית) The History of Molokai, www.waimea.com Global Volcanism Program | East Molokai, Smithsonian Institution | Global Volcanism Program (באנגלית) Getting To Know Hawaii's Census Geography, Hawaii.gov, (Based on the 2010 Census Geography) Department of Business, Economic Development & Tourism Research & Economic Analysis, ‏28/9/2015 (באנגלית) Frederick E Hoxie, Murder and Memory in Territorial Hawai'i: A Moloka'i Microhistory: Western Historical Quarterly, Western Historical Quarterly 54, 2023-09, עמ' 195–221 doi: 10.1093/whq/whad080 Jeffrey Jumper, About Molokai - Molokai History, Visit Molokai - Island Travel Insights (באנגלית אמריקאית) Explore Census Data, data.census.gov טיול באי מולוקאי Molokai שבהוואי, באתר bartravel.com Josh Green (M.D.), James Kunane Tokioka, Euge Ne Tian (Dr.), Research and Economic Analysis Division, https://files.hawaii.gov, State Of Hawaii, Department Of Business, Economic Development and Tourism, ‏19 אוקטובר 2023 (באנגלית) Kate Beebe, Protecting Molokai’s Coral Reefs with the Restoration of Ancient Hawaiian Fish Ponds, Coral Reef Alliance, ‏2023-12-07 (באנגלית אמריקאית) State Symbols USA, Island of Moloka'i Official Lei Material | Pua Kukui, www.statesymbolsusa.org, ‏2014-09-22 (באנגלית) Hawaii Visitors and Convention Bureau, www.hvcb.org A Bill For an Ordinance Amending Section 2.80B.070, Maui Country Code, To Adopt The Updated Molokat Island Community Plan (עמ' 1), mauicounty.gov, Document Center, Ordinance No.4920, Bill No.119 (2018), ‏2018 (באנגלית) Population Served, Molokai Health Center (באנגלית אמריקאית) Kapuaolaokalaniakea S. Gellert, Ronald E. Aubert, Judith S. Mikami,, Ke 'Ano Ola: Moloka'i's Community-Based Healthy Lifestyle Modification Program, American Journal of Public Health Vol 100, No. 5, May, 2010, עמ' 783-779 (באנגלית) Molokai Visitors Guide for 2024 | Island Life Hawaii, ‏2024-02-02 (באנגלית אמריקאית) Molokaʻi Maps and Geography, The Hawaiin Islands, Hawai'i Tourism, ‏2024 (באנגלית) Da Kine Admin, Molokai History, Molokai Hawaii Visitor Guide (באנגלית אמריקאית) Oahu | Location, Facts, Map, & History | Britannica, www.britannica.com, ‏2024-08-03 (באנגלית) TC LIB: Rev. Harvey Rexford Hitchcock - Missionary to Hawaii, www.tc-lib.org West Molokai Association | TownSq Community App, townsq.io (באנגלית) Robert L. Modlin, [https://www.ncbi.nlm.nih.gov/pmc/articles/PMC1751292/ The colony The harrowing true story of the exiles of Molokai (Reviewed)], The Journal of Clinical Investigation 117(1), 2007, 2 Jan, עמ' 3-4 (באנגלית) Dailymail, Inside the battle to save the 'last Hawaiian island', Mail Online, ‏2023-07-18 Community Discusses Purchase of Molokai Ranch | The Molokai Dispatch, themolokaidispatch.com, ‏2022-12-21 (באנגלית אמריקאית) Jack Kiyonaga, Gate To Kawakiu Beach On Molokai Is Open Again — For Now, Honolulu Civil Beat, ‏2023-05-12 (באנגלית) Frederick E Hoxie, Murder and Memory in Territorial Hawai‘i: A Moloka‘i Microhistory, Western Historical Quarterly 54, oxford, 2023-06-02, עמ' 221-195 doi: 10.1093/whq/whad080 (באנגלית) Da Kine Admin, Molokai History, Molokai Hawaii Visitor Guide (באנגלית אמריקאית) Maui Hawaii, A Brief History of Moloka'i - Islands of Maui Country, Molokini Crater, ‏2020-07-08 (באנגלית אמריקאית) Molokai | Hawaiian Island, Nature & Culture | Britannica, www.britannica.com, ‏2024-03-03 (באנגלית) R. Scott Calhoun and Michael E. Field, Sand Composition and Transport History on Fringing Coral Reef, Molokai, Hawaii, Journal of Coastal Research Vol.24, No.5, Santa Cruz, California: U.S. Geological Survey, Pacific Science Center, September 2008, עמ' 1151-1160 (באנגלית) The Tallest Waterfall in the United States, geology.com 10 Highest Waterfalls in the World, MapQuest Travel, ‏2008-04-28 (באנגלית אמריקאית) Tallest and Largest Waterfalls at the World Waterfall Database, www.worldwaterfalldatabase.com (באנגלית) Da Kine Admin, Molokai Climate & Weather, Molokai Hawaii Visitor Guide (באנגלית אמריקאית) Below Normal Hurricane Season Predicted | The Molokai Dispatch, themolokaidispatch.com, ‏2022-06-02 (באנגלית אמריקאית) 35 Years of Agriculture | The Molokai Dispatch, themolokaidispatch.com, ‏2016-03-04 (באנגלית אמריקאית) 35 Years of Agriculture | The Molokai Dispatch, themolokaidispatch.com, ‏2016-03-04 (באנגלית אמריקאית) Ryan Perroy & Eszter Collier, [https://hdoa.hawaii.gov/wp-content/uploads/2022/04/2020_Update_Ag_Baseline_all_Hawaiian_Islands_v5.pdf#page=24 2020 Update to the Hawaiʻi Statewide Agricultural Land Use Baseline] (עמ' 24), https://hdoa.hawaii.gov/, Prepared for Hawaiʻi Department of Agricultureq; Prepared by University of Hawaiʻi at Hilo Spatial Data Analysis & Visualization Research Laboratory, ‏2020 (באנגלית) Agricultural Parks, hdoa.hawaii.gov (באנגלית) Prepared for Presentation to Pineapple Negotiation Committee, The Closing Down of Pineapple Operation on Molokai, https://scholarspace.manoa.hawaii.edu/, ‏28 ינואר 1974 (באנגלית) Molokai Airport, airports.hawaii.gov (באנגלית) Da Kine Admin, Transportation – Getting To and Around Molokai, Molokai Hawaii Visitor Guide (באנגלית אמריקאית) Da Kine Admin, Transportation – Getting To and Around Molokai, Molokai Hawaii Visitor Guide (באנגלית אמריקאית) Culture, https://www.molokai.org/, ‏2007 (באנגלית) Da Kine Admin, Molokai Beaches, Molokai Hawaii Visitor Guide (באנגלית אמריקאית) Da Kine Admin, Molokai Beaches, Molokai Hawaii Visitor Guide (באנגלית אמריקאית) Sivan, אטרקציות בהוואי- 8 מקומות קסומים בהוואי שאסור לכם לפספס, באתר Usa4Travelers, ‏2020-10-11 Moloka'i Forest Reserve (Management Plan), Hawaii Gov, Department of Business, Economic Development & Tourism Research & Economic Analysis, ‏נובמבר 2009 (באנגלית) Kalaupapa, Go Hawaiin, ‏2024 Mailing Address: P. O. Box 2222 7 Puahi Street Kalaupapa, HI 96742 Phone: 808 567-6802 Contact Us, Plan Your Visit - Kalaupapa National Historical Park (U.S. National Park Service), www.nps.gov (באנגלית) KERRI A. INGLIS, "One's Molokai Can Be Anywhere": Global Influence in the Twentieth- Century History of Hansen's Disease, Journal of World Hiistory 25, No.4, University of Hawai, 2014, עמ' 611 (באנגלית)‏, JSTOR https://www-jstor-org.wikipedialibrary.idm.oclc.org/stable/43818467?seq=1 Will McGough, CNN, At this national park in Hawaiʻi, a natural paradise and a medical purgatory, CNN, ‏2024-04-25 (באנגלית)